Softengine

Softengine on vuonna 2011 perustettu suomalainen rock-yhtye. Yhtye valittiin edustamaan Suomea vuoden 2014 Euroviisuihin Kööpenhaminaan. Softengine teki usean albumin kattavan levytyssopimuksen Sony Musicin kanssa samana vuonna. Yhtye ei ole julkaissut uutta musiikkia vuoden 2016 jälkeen. == Historia == Softengine perustettiin Seinäjoella vuonna 2011. Vuonna 2012 Softengine voitti Suomen Lions-liiton järjestämän nuorille tarkoitetun valtakunnallisen SKEBA- skaban. Valtakunnallisessa Nuori Kulttuuri Sounds 2012 -tapahtumassa Softengine sai 500 euron palkinnon. Yhtye julkaisi vuonna 2012 omakustannealbumin. === 2014: Euroviisut ja esikoisalbumi === Vuonna 2014 yhtye teki usean albumin kattavan levytyssopimuksen Sony Musicin kanssa. Softengine osallistui vuoden 2014 Uuden Musiikin Kilpailuun kappaleella ”Something Better” ja eteni suoraan karsinnasta finaaliin. Yhtye voitti kilpailun ja pääsi näin edustamaan Suomea vuoden 2014 Eurovision laulukilpailuihin Kööpenhaminaan. Softengine selvisi kilpailun finaaliin, joka käytiin 10. toukokuuta 2014. Siellä se saavutti 11. sijan, mikä oli osallistujamäärään suhteutettuna Suomen siihen astisen viisuhistorian toiseksi paras sijoitus. Ainoastaan kilpailun vuonna 2006 voittanut Lordi oli onnistunut jättämään enemmän kilpailijoita taakseen. Vuonna 2021 Blind Channel sijoittui kilpailun kuudenneksi. Softenginen toinen single, ”Yellow House”, julkaistiin 13. kesäkuuta 2014. Kappale voitti julkaisuviikollaan YleX:n Rytmibarometrin. Esikoisalbumi We Created the World julkaistiin 17. lokakuuta 2014. Syyskuussa 2014 yhtye kutistui nelimiehiseksi, kun basisti Eero Keskinen erosi yhtyeestä. Keskinen kertoi eron syyksi taiteelliset erimielisyydet. === 2015–2016: Uutta musiikkia === Alkuvuodesta 2015 Softengine oli aloittanut kirjoittamaan kappaleita seuraavalle albumilleen. Ensimmäinen esikoisalbumin ulkopuolinen single, ”All About You & I”, julkaistiin 17. kesäkuuta 2015. Albumi oli tarkoitus julkaista kahdessa osassa kahtena erillisenä EP:nä. Ensimmäinen osa, From Earth, From Ashes, From Dust, julkaistiin 4. joulukuuta 2015. Toista osaa ei kuitenkaan toistaiseksi ole julkaistu. Laulaja-kitaristi Topi Latukan mukaan yhtyeen musiikkityyli uudistui EP:llä esikoisalbumiin verrattuna. Yhtye julkaisi elokuussa 2016 singlen ”Free Rider”, joka tulee sisältymään myöhemmin julkaistavalle EP:lle. EP:n toinen single ”She Is My Messiah” julkaistiin marraskuussa 2016. Toukokuussa 2017 kosketinsoittaja Henri Oskár erosi yhtyeestä. Samalla muu yhtye ilmoitti jatkavansa triona. == Diskografia == === Albumit === Nimi Julkaisutiedot Lista Myynti Albumilista We Created the World *Julkaistu: 17. lokakuuta 2014 *Formaatti: CD / digitaalinen lataus *Levy-yhtiö: Sony Music Entertainment #7 – === EP:t === Nimi Julkaisutiedot Lista Myynti Albumilista From Earth, From Ashes, From Dust *Julkaistu: 4. joulukuuta 2015 *Formaatti: digitaalinen lataus *Levy-yhtiö: Sony Music Entertainment – – === Singlet === Vuosi Single Latauslista Singlelista Radiolista Singlelista Singlelista Albumi 2014 ”Something Better” 3 – 12 72 93 We Created the World ”Yellow House” 11 – 28 – – ”The Sirens” – – 67 – – ”What If I?” – – – – – 2015 ”All About You & I” – – – – – From Earth, From Ashes, From Dust ”Big Fat Bass Drums” – – 65 – – 2016 ”Grateful” – – – – – ”Free Rider” – – 66 – – ”She Is My Messiah” – – – – – === Musiikkivideot === * Something Better (2014 – ohj. Sami Joensuu) * The Sirens (2014 – ohj. Sami Joensuu) * What If I? (2014 – ohj. Kristian Meronen) * All About You & I (2015 – ohj. Sami Joensuu) == Lähteet == == Aiheesta muualla == * Softenginen viralliset kotisivut * Yhtyeen virallinen Facebook-sivusto * Yhtyeen esittely Ylen UMK-sivustolla * Yle Elävä arkisto: Softenginen Something Better tavoittelee mietteliään räjähtäviä ulottuvuuksia Luokka:Suomalaiset rockyhtyeet Luokka:Vuoden 2014 euroviisuedustajat Luokka:Suomen euroviisuedustajat Luokka:Seulonnan keskeiset artikkelit